(4)

Priloga IV se spremeni: (a) točka (b)3 CAT.OP.MPA.100 se nadomesti z naslednjim: „CAT.OP.MPA.100 Uporaba služb zračnega prometa „3. lokalne helikopterske operacije,“; (b) točka CAT.OP.MPA.106 se črta; (c) točka CAT.OP.MPA.150 se nadomesti z naslednjim: „CAT.OP.MPA.150 NAMENOMA PRAZNO“; (d) točka CAT.OP.MPA.151 se črta; (e) točka (b)7 CAT.OP.MPA.175 se nadomesti z naslednjim: „7. se pri načrtovanem letu lahko upoštevajo določbe operativnega priročnika glede goriva/energije, olja, kisika, najmanjših varnih višin letenja, letaliških operativnih minimumov in razpoložljivosti nadomestnih letališč, če so potrebne;“; (f) vstavi se naslednja točka CAT.OP.MPA.177: „CAT.OP.MPA.177 Predložitev načrta leta služb zračnega prometa (a) Če načrt leta služb zračnega prometa ni bil predložen, ker na podlagi pravil letenja ni potreben, se predložijo ustrezne informacije, da se po potrebi lahko aktivirajo alarmne službe. (b) Pri operacijah na območju, na katerem ni mogoče predložiti načrta leta služb zračnega prometa, ga poveljnik ali operator posreduje čim prej po vzletu.“; (g) točka CAT.OP.MPA.180 se nadomesti z naslednjim: „CAT.OP.MPA.180 Shema za gorivo/energijo – letala (a) Operator določi, izvaja in vzdržuje shemo za gorivo/energijo, ki: 1. je primerna za vrste operacij, ki se izvajajo; 2. ustreza zmogljivosti operatorja za podporo njenemu izvajanju in 3. je bodisi: (i) osnovna shema za gorivo/energijo, ki predstavlja osnovo za osnovno shemo za gorivo/energijo z različicami in posamezno shemo za gorivo/energijo; osnovna shema za gorivo/energijo izhaja iz obsežne analize varnostnih in operativnih podatkov iz preteklih rezultatov in izkušenj industrije, ob uporabi znanstvenih načel; osnovna shema za gorivo/energijo v tem sosledju zagotavlja varno, uspešno in učinkovito upravljanje zrakoplova ali (ii) osnovna shema za gorivo/energijo z različicami, ki je osnovna shema za gorivo/energijo, pri čemer se analiza iz točke (i) uporabi za določitev različice osnovne sheme za gorivo/energijo, ki v tem sosledju zagotavlja varno, uspešno in učinkovito upravljanje zrakoplova, ali (iii) posamezna shema za gorivo/energijo, ki izhaja iz primerjalne analize varnostnih in operativnih podatkov operatorja, ob uporabi znanstvenih načel; z analizo se določi shema za gorivo/energijo z višjo ali enakovredno ravnjo varnosti kot pri osnovni shemi za gorivo/energijo, ki v tem sosledju zagotavlja varno, uspešno in učinkovito upravljanje zrakoplova. (b) Vse sheme za gorivo/energijo zajemajo: 1. politiko za načrtovanje goriva/energije in ponovno načrtovanje med letom; 2. politiko izbire letališča in 3. politiko upravljanja goriva/energije med letom. (c) Za shemo za gorivo/energijo in vse njene spremembe je potrebna predhodna odobritev pristojnega organa. (d) Ko se namerava operator prijaviti za posamezno shemo za gorivo/energijo, pri tem: 1. določi osnovno raven varnosti trenutne sheme za gorivo/energijo; 2. dokaže svojo zmogljivost za podporo izvajanju predlagane posamezne sheme za gorivo/energijo, vključno z zmogljivostjo za izvajanje ustreznega operativnega nadzora ter za zagotovitev izmenjave ustreznih varnostnih informacij med osebjem za operativni nadzor in letalsko posadko, in 3. izvede oceno varnostnega tveganja, ki dokazuje, kako se dosega raven varnosti, enakovredna tisti pri trenutni shemi za gorivo/energijo.“; (h) točka CAT.OP.MPA.181 se nadomesti z naslednjim: „CAT.OP.MPA.181 Shema za gorivo/energijo – politika načrtovanja goriva/energije ter ponovnega načrtovanja med letom – letala (a) Operator: 1. določi politiko načrtovanja goriva/energije in ponovnega načrtovanja med letom v okviru sheme za gorivo/energijo; 2. zagotovi, da ima letalo zadostno količino uporabnega goriva/energije, da lahko varno izvede načrtovani let in da se omogočijo odstopanja od načrtovane operacije; 3. razvije postopke za politiko načrtovanja goriva/energije in ponovnega načrtovanja med letom, ki je vključena v operativni priročnik; 4. zagotovi, da načrtovanje goriva/energije v zvezi z letom temelji na: (i) tekočih podatkih o konkretnem zrakoplovu, pridobljenih na podlagi sistema za spremljanje porabe goriva/energije, ali, če ta ni na voljo, (ii) podatkih proizvajalca letala. (b) Operator zagotovi, da načrtovanje letov vključuje obratovalne pogoje, v katerih naj bi potekal let; obratovalni pogoji vključujejo vsaj: 1. podatke o gorivu/energiji, ki ju porabi zrakoplov; 2. načrtovane mase; 3. pričakovane meteorološke razmere; 4. učinke preloženih posegov vzdrževanja in/ali odstopanj od konfiguracije; 5. predvidene poti in vzletno-pristajalne steze odhodov in prihodov in 6. predvidene zamude. (c) Operator zagotovi, da se pred letom za izračun uporabnega goriva/energije, potrebnih za let, upoštevajo: 1. gorivo/energija za vožnjo po tleh, ki ne smeta biti manjša od količine, za katero se pričakuje, da se bo porabila pred vzletom; 2. gorivo/energija za potovanje, kar je količina goriva/energije, ki je potrebna, da lahko letalo leti od vzleta ali od točke ponovnega načrtovanja med letom do pristanka na namembnem letališču; 3. gorivo/energija za izredne razmere, kar je količina goriva/energije, ki jo je treba nadomestiti v primeru nepredvidenih dejavnikov; 4. nadomestno namembno gorivo/energija: (i) kadar gre za let z najmanj enim nadomestnim namembnim letališčem, je to količina goriva/energije, ki je potrebna za let od namembnega letališča do nadomestnega namembnega letališča, ali (ii) kadar gre za let brez nadomestnega namembnega letališča, je to količina goriva/energije, ki je potrebna za čakanje na namembnem letališču, hkrati pa omogoča letalu, da varno pristane in da se omogočijo odstopanja od načrtovane operacije; to je najmanj količina goriva/energije za 15-minutni let pri hitrosti čakanja na 1 500 ft (450 m) nad nadmorsko višino letališča v standardnih razmerah, izračunana glede na ocenjeno maso letala ob prihodu na namembno letališče; 5. končna rezerva goriva/energije, ki je količina goriva/energije, ki se izračuna pri hitrosti čakanja na 1 500 ft (450 m) nad nadmorsko višino letališča v standardnih razmerah glede na ocenjeno maso letala ob prihodu na nadomestno namembno letališče ali namembno letališče, kadar nadomestno namembno letališče ni potrebno, in ne sme biti manjša od: (i) goriva/energije za 45-minutni let za letala z batnimi motorji ali (ii) goriva/energije za 30-minutni let za turbinska letala; 6. dodatno gorivo/energija, če to zahteva vrsta operacije; to je količina goriva/energije, ki omogoča letalu, da pristane na nadomestnem letališču na zračni poti za gorivo/energijo (kritični scenarij nadomestnega letališča na zračni poti za gorivo/energijo) v primeru okvare zrakoplova, zaradi katere se močno poveča poraba goriva/energije na najbolj kritični točki vzdolž zračne poti; to dodatno gorivo/energija sta potrebna samo, če minimalna količina goriva/energije, izračunana v skladu s točkami (c)2 do (c)5, ne zadostuje v takem primeru; 7. posebno gorivo/energija za upoštevanje predvidenih zamud ali posebnih operativnih omejitev in 8. diskrecijsko gorivo/energija, če ju zahteva vodja zrakoplova. (d) Operator zagotovi, da postopki ponovnega načrtovanja med letom za izračun uporabnega goriva/energije, ki se zahtevata, kadar se let nadaljuje po zračni poti ali do namembnega letališča, ki prvotno ni bilo predvideno, vključujejo točke (c)2 do (c)7.“; (i) točka CAT.OP.MPA.182 se nadomesti z naslednjim: „CAT.OP.MPA.182 Shema za gorivo/energijo – politika izbire letališča – letala (a) Operator v fazi načrtovanja zagotovi, da je po začetku leta razumno gotovo, da bo letališče, na katerem je mogoč varen pristanek, na voljo ob predvidenem času uporabe tega letališča. (b) Da bi se omogočil varen pristanek v primeru neobičajnih ali izrednih okoliščin, operator v fazi načrtovanja izbere in v operativnem načrtu leta določi nadomestno vzletno letališče, če: 1. so meteorološke razmere na odhodnem letališču pod minimumi za pristajanje na letališču, ki jih je za to operacijo določil operator, ali 2. bi zaradi drugih razlogov bila vrnitev na odhodno letališče nemogoča. (c) Nadomestno vzletno letališče se nahaja pri taki razdalji od odhodnega letališča, da je čim bolj zmanjšano tveganje izpostavljenosti morebitnim neobičajnim ali izrednim okoliščinam. Operator pri izbiri nadomestnega vzletnega letališča upošteva najmanj naslednje: 1. dejanske in napovedane meteorološke razmere; 2. razpoložljivost in kakovost infrastrukture letališča; 3. zmogljivosti zrakoplova za navigacijo in pristajanje v neobičajnih ali izrednih razmerah, ob upoštevanju redundantnosti kritičnih sistemov, in 4. odobritve (npr. operacije povečanega doleta z dvomotornimi letali (ETOPS), operacije pri zmanjšani vidljivosti (LVO)). (d) Operator v fazi načrtovanja za vsak let po pravilih instrumentalnega letenja izbere ter v operativnih načrtih letov in načrtih letov služb zračnega prometa določi eno ali več letališč, tako da sta med običajnim delovanjem na voljo dve možnosti za varen pristanek pri: 1. doseganju namembnega letališča ali 2. doseganju točke brez povratka vsakemu razpoložljivemu nadomestnemu letališču na zračni poti za gorivo/energijo med operacijami na izoliranem letališču; let do izoliranega letališča se ne nadaljuje prek točke brez povratka, razen če je v trenutni oceni meteoroloških razmer, prometa in drugih obratovalnih pogojev navedeno, da je varen pristanek mogoč na namembnem letališču ob predvidenem času uporabe. Operator pridobi predhodno odobritev od pristojnega organa za uporabo izoliranega letališča kot namembnega letališča. (e) Operator zagotovi ustrezne varnostne meje za načrtovanje letov za upoštevanje morebitnega poslabšanja razpoložljive napovedi meteoroloških razmer ob predvidenem času pristanka. (f) Operator za vsak let po pravilih instrumentalnega letenja zagotovi, da so na voljo zadostna sredstva za navigacijo in pristanek na namembnem letališču ali katerem koli nadomestnem namembnem letališču v primeru izgube zmogljivosti za predvideno operacijo prileta in pristanka.“; (j) točka CAT.OP.MPA.185 se nadomesti z naslednjim: „CAT.OP.MPA.185 Shema za gorivo/energijo – politika upravljanja goriva/energije med letom – letala (a) Operator določi postopke za upravljanje goriva/energije med letom, ki zagotavljajo: 1. stalno potrjevanje domnev, postavljenih v fazi načrtovanja (ponovno načrtovanje pred letom ali med letom ali oboje); 2. ponovno analizo in prilagoditev, če je potrebno; 3. da je količina uporabnega goriva/energije, ki ostaja na krovu, zaščitena in ni manjša od goriva/energije, ki sta potrebna za nadaljevanje leta do letališča, na katerem je mogoč varen pristanek, in 4. da se evidentirajo ustrezni podatki o gorivu/energiji za namen točk 1, 2 in 3. (b) Operator uvede postopke za zahtevo, da vodja zrakoplova pridobi informacije o zamudi od zanesljivega vira, kadar je zaradi nepredvidenih okoliščin lahko potreben pristanek na namembnem letališču z manj kot končno rezervo goriva/energije in morebitnim: 1. gorivom/energijo za nadaljevanje leta do nadomestnega letališča, če je potrebno, ali 2. gorivom/energijo, ki sta potrebna za nadaljevanje leta do izoliranega letališča. (c) Vodja zrakoplova opozori kontrolo zračnega prometa o stanju z minimalno ravnjo goriva/energije, tako da javi ‚MINIMUM FUEL‘, kadar vodja zrakoplova: 1. mora pristati na določenem letališču in 2. je izračunal, da bi kakršna koli sprememba obstoječega dovoljenja za pristanek na tem letališču lahko povzročila pristanek z manj kot načrtovano končno rezervo goriva/energije. (d) Vodja zrakoplova lahko razglasi ‚izredno stanje zaradi ravni goriva/energije‘, tako da javi ‚MAYDAY MAYDAY MAYDAY FUEL‘, kadar sta uporabno gorivo/energija, ki sta po izračunu razpoložljiva ob pristanku na najbližjem letališču, na katerem je mogoč varen pristanek, manjša od načrtovane končne rezerve goriva/energije.“; (k) točka CAT.OP.MPA.186 se črta; (l) točka CAT.OP.MPA.190 se nadomesti z naslednjim: „CAT.OP.MPA.190 Shema za gorivo/energijo – helikopterji (a) Operator določi, izvaja in vzdržuje shemo za gorivo/energijo, ki zajema: 1. politiko za načrtovanje goriva/energije in ponovno načrtovanje med letom in 2. politiko upravljanja goriva/energije med letom. (b) Shema za gorivo/energijo: 1. je primerna za vrste operacij, ki se izvajajo, in 2. ustreza zmogljivosti operatorja za podporo njenemu izvajanju. (c) Za shemo za gorivo/energijo in vse njene spremembe je potrebna predhodna odobritev pristojnega organa.“; (m) vstavita se naslednji točki CAT.OP.MPA.191 in CAT.OP.MPA.192: „CAT.OP.MPA.191 Shema za gorivo/energijo – politika načrtovanja goriva/energije ter ponovnega načrtovanja med letom – helikopterji (a) Operator v okviru sheme za gorivo/energijo določi politiko načrtovanja goriva/energije in ponovnega načrtovanja med letom za zagotovitev, da ima zrakoplov zadostno količino uporabnega goriva/energije, da lahko varno izvede načrtovani let in da se omogočijo odstopanja od načrtovane operacije. (b) Operator zagotovi, da načrtovanje goriva/energije za lete temelji vsaj na naslednjih elementih: 1. postopkih iz operativnega priročnika in: (i) tekočih podatkih o konkretnem zrakoplovu, pridobljenih na podlagi sistema za spremljanje porabe goriva/energije, ali (ii) podatkih proizvajalca zrakoplova in 2. obratovalnih pogojih, v katerih naj bi potekal let, vključno s/z: (i) podatki o gorivu/energiji, ki ju porabi zrakoplov; (ii) načrtovanimi masami; (iii) pričakovanimi meteorološkimi razmerami; (iv) učinki preloženih posegov vzdrževanja ali odstopanj od konfiguracije ali obojega ter (v) postopki in omejitvami, ki jih uvedejo izvajalci navigacijskih služb zračnega prometa. (c) Operator zagotovi, da se pred letom za izračun uporabnega goriva/energije, potrebnih za let, upoštevajo: 1. gorivo/energija za vožnjo po tleh, ki ne smeta biti manjša od količine, za katero se pričakuje, da se bo porabila pred vzletom; 2. gorivo/energija za potovanje; 3. gorivo/energija za izredne razmere; 4. nadomestno namembno gorivo/energija, če je potrebno nadomestno namembno letališče; 5. končna rezerva goriva/energije, ki ne sme biti manjša od: (i) če gre za let po pravilih vizualnega letenja (VFR) in navigacijo podnevi ob upoštevanju vizualnih orientacijskih znakov, goriva/energije za 20-minutni let pri hitrosti, ki omogoča največji doseg, ali (ii) če gre za let po pravilih vizualnega letenja in navigacijo, ki ne poteka ob upoštevanju vizualnih orientacijskih znakov ali ponoči, goriva/energije za 30-minutni let pri hitrosti, ki omogoča največji doseg, ali (iii) če gre za let po pravilih instrumentalnega letenja (IFR), goriva/energije za 30-minutni let pri hitrosti čakanja na 1 500 ft (450 m) nad nadmorsko višino letališča v standardnih razmerah, izračunano glede na ocenjeno maso helikopterja ob prihodu na nadomestno namembno letališče ali na namembno letališče, kadar se ne zahteva nadomestno namembno letališče; 6. posebno gorivo/energija za upoštevanje predvidenih zamud ali posebnih operativnih omejitev ter 7. diskrecijsko gorivo/energija, če ju zahteva vodja zrakoplova. (d) Če se mora let nadaljevati po zračni poti ali do namembnega letališča, ki prvotno ni bilo predvideno, operator zagotovi, da postopki ponovnega načrtovanja med letenjem za izračun zahtevanega uporabnega goriva/energije vključujejo: 1. gorivo/energijo za potovanje za preostali del leta; 2. rezervno/energijo gorivo, ki ju sestavljajo: (i) gorivo/energija za izredne razmere; (ii) nadomestno gorivo/energija, če je potrebno nadomestno namembno letališče; (iii) končna rezerva goriva/energije ter (iv) dodatno gorivo/energija, če to zahteva vrsta operacije; 3. posebno gorivo/energijo za upoštevanje predvidenih zamud ali posebnih operativnih omejitev ter 4. diskrecijsko gorivo/energija, če ju zahteva vodja zrakoplova. (e) Kot alternativa točkama (b) in (d) za helikopterje z največjo potrjeno vzletno maso (MCTOM) 3 175 kg ali manj, ki letijo podnevi in po zračnih poteh, na katerih poteka navigacija ob upoštevanju vizualnih orientacijskih znakov, ali pri lokalnih helikopterskih operacijah politika ravnanja z gorivom/energijo zagotavlja, da po opravljenem letu ali vrsti letov končna rezerva goriva/energije zadostuje za: 1. 30 minut letenja pri hitrosti, ki omogoča največji doseg, ali 2. 20 minut letenja pri hitrosti, ki omogoča največji doseg, če gre za letenje znotraj območja, ki zagotavlja stalna in ustrezna območja delovanja. CAT.OP.MPA.192 Izbira letališč in območij delovanja – helikopterji (a) Operator za lete v instrumentalnih meteoroloških razmerah (IMC) izbere nadomestno vzletno letališče, ki ni oddaljeno več kot eno uro letenja pri običajni potovalni hitrosti, če zaradi vremenskih razlogov vrnitev na odhodno letališče ni mogoča. (b) Operator v fazi načrtovanja za vsak let po pravilih instrumentalnega letenja izbere ter v operativnih načrtih letov in načrtih letov služb zračnega prometa določi eno ali več letališč ali območij delovanja, tako da sta med običajnim delovanjem na voljo dve možnosti za varen pristanek, razen kot je določeno v točki SPA.HOFO.120 (b). (c) Operator uporabi ustrezne varnostne meje za načrtovanje letov za upoštevanje morebitnega poslabšanja razpoložljive napovedi meteoroloških razmer ob predvidenem času pristanka. (d) Operator za vsak let po pravilih instrumentalnega letenja zagotovi, da so na voljo zadostna sredstva za navigacijo in pristanek na namembnem letališču ali katerem koli nadomestnem namembnem letališču v primeru izgube zmogljivosti za predvideno operacijo prileta in pristanka.“; (n) točka CAT.OP.MPA.195 se nadomesti z naslednjim: „CAT.OP.MPA.195 Shema za gorivo/energijo – politika upravljanja goriva/energije med letom – helikopterji (a) Operator vzpostavi postopke za zagotovitev, da se med letom izvajata preverjanje in upravljanje goriva/energije. (b) Vodja zrakoplova spremlja količino uporabnega goriva/energije, ki ostaja na krovu, za zagotovitev, da je zaščitena in ni manjša od goriva/energije, ki sta potrebna za nadaljevanje leta do letališča ali območja delovanja, na katerem je mogoč varen pristanek. (c) Vodja zrakoplova opozori kontrolo zračnega prometa o stanju z minimalno ravnjo goriva/energije, tako da javi ‚MINIMUM FUEL‘, kadar vodja zrakoplova: 1. mora pristati na letališču ali območju delovanja ter 2. je izračunal, da bi kakršna koli sprememba obstoječega dovoljenja za pristanek na tem letališču ali območju delovanja ali morebitne druge zamude zračnega prometa lahko povzročile pristanek z manj kot načrtovano končno rezervo goriva/energije. (d) Vodja zrakoplova lahko razglasi ‚izredno stanje zaradi ravni goriva/energije“, tako da javi ‚MAYDAY MAYDAY MAYDAY FUEL‘, kadar sta uporabno gorivo/energija, ki sta po ocenah razpoložljiva ob pristanku na najbližjem letališču ali območju delovanja, na katerem je mogoč varen pristanek, manjša od načrtovane končne rezerve goriva/energije.“; (o) naslednja točka CAT.OP.MPA.200 se nadomesti: „CAT.OP.MPA.200 Posebno polnjenje ali praznjenje rezervoarjev zrakoplova (a) Posebno polnjenje ali praznjenje rezervoarjev se lahko izvaja samo, če je operator: 1. izvedel oceno tveganja; 2. razvil postopke in 3. vzpostavil programe usposabljanja za svoje osebje, ki je vključeno v take operacije. (b) Posebno polnjenje ali praznjenje rezervoarjev velja za: 1. polnjenje rezervoarjev med vrtenjem motorjev ali rotorjev; 2. polnjenje/praznjenje rezervoarjev za gorivo, medtem ko so potniki na krovu, med njihovim vkrcavanjem ali izkrcavanjem, ter 3. polnjenje/praznjenje rezervoarjev z gorivom široke frakcije ‚wide-cut‘. (c) Pri letalih je za kakršne koli postopke posebnega polnjenja ali praznjenja rezervoarjev in kakršne koli njihove spremembe potrebna predhodna odobritev pristojnega organa. (d) Pri helikopterjih je za postopke polnjenja rezervoarjev med vrtenjem rotorjev in kakršne koli njihove spremembe potrebna predhodna odobritev pristojnega organa.“; (p) točka (a)1 CAT.OP.MPA.245 se nadomesti z naslednjim: „1. začne let ali“; (q) točka (a) CAT.OP.MPA.246 se nadomesti z naslednjim: „(a) točke odločitve, če se uporablja postopek zmanjšanega goriva/energije za izredne razmere ali“; (r) točka CAT.OP.MPA.260 se nadomesti z naslednjim: „CAT.OP.MPA.260 Zaloga goriva/energije in olja Vodja zrakoplova začne let ali ga v primeru ponovnega načrtovanja med letom nadaljuje šele, ko se prepriča, da je na zrakoplovu vsaj načrtovana količina uporabnega goriva/energije in olja za varno izvedbo leta ob upoštevanju pričakovanih obratovalnih pogojev.“; (s) točka CAT.OP.MPA.280 „Upravljanje goriva med letom – letala“ se nadomesti z naslednjim: „CAT.OP.MPA.280 [NAMENOMA PRAZNO].“; (t) točka CAT.OP.MPA.281 se črta; (u) točka (f) CAT.POL.A.220 se nadomesti z naslednjim: „(f) Predvidena masa letala na točki, na kateri se predvideva okvara dveh motorjev, ni manjša od mase, ki vključuje dovolj goriva/energije za nadaljevanje leta do predvidenega letališča za pristanek, kamor naj bi prispelo na višini vsaj 1 500 ft (450 m) neposredno nad pristajalnim območjem in nato letelo 15 minut s potovalno močjo ali potiskom, kot je ustrezno.“; (v) točka (d) CAT.POL.A.420 se nadomesti z naslednjim: „(d) Predvidena masa letala na točki, na kateri se predvideva okvara dveh motorjev, ni manjša od mase, ki vključuje dovolj goriva/energije za nadaljevanje leta do predvidenega letališča za pristanek, kamor naj bi prispelo na višini vsaj 1 500 ft (450 m) neposredno nad pristajalnim območjem in nato letelo 15 minut s potovalno močjo ali potiskom, kot je ustrezno.“; (w) točka (e) CAT.IDE.A.195 se nadomesti z naslednjim: „(e) Zahteve v zvezi z začetkom in koncem zapisovanja prek podatkovnih zvez so enake kot zahteve, ki se v točki CAT.IDE.A.185 uporabljajo za začetek in konec delovanja zapisovalnika zvoka v pilotski kabini (CVR).“;